ТЕМА: **Баганалап кушу, алу.**

 Эшлекле уен: “Өй төзибез”.

МАКСАТ: баганалап кушу, алуны, зурлыкларны чагыштыруны кабатлау, 2 гә бүлүне ныгыту;

 мәсьәләләр чишүне һәм телдән исәпләү күнекмәләрен үстерү;

 балта осталары эшенә соклану, аларга хөрмәт хисләре уяту.

ҖИҺАЗ: карточкалар (кирпеч), таяклар, өй рәсеме.

МАТЕРИАЛ: дәреслек Моро- 1996-153 бит

 дәреслек Моро- 2002-134 бит

 мет. ярдәмлек-96 бит

1. Оештыру өлеше.

- Безнең бүген гади дәрес түгел. Безгә бүген кунаклар килде. Әйдәгез, аларны сәламлик әле!

2. Дәрес максатын җиткерү.

- Без бу дәрестә зур эшкә алынырбыз - өй төзербез. Нишләп курыктыгыз?! Математиканы белү безгә өй төзергә ярдәм итәр.

**Бердәм булсак, күлне дә күчерербез.**

3. Үткәннәрне кабатлау.

 а) Мәйданнан ташларны җыю – телдән исәпләү.

- Өй төзергә тотынганчы, мәйданны ташлардан арындырырга кирәк. Телдән исәпләүләрне дөрес башкарсак – мәйдан әзер дигән сүз.

 - Беренче кушылучы 9, икенче кушылучы 7, сумма ничәгә тигез?

 - Кимүче 14, киметүче 6, аермасын табыгыз.

 - 75 не 8 гә арттырыгыз.

 - 64 не 9 га киметегез.

 - 8 дистә ничә берәмлек?

 - 5 дистә 4 берәмлектән торган санны әйт.

 - 2х8 9х2 6х3 3х9 12:6 8:2

Тактада: 40+(9+3)

 48-(12-9)

б) Зурлыкларны чагыштыру:

1м \* 99см 2дм3см \* 24см

91см \* 9дм 1дм 8см \* 2дм

10см \* 1дм 51см \* 5дм1см

- Мәйдан әзер, ташлардан чистарттык.(ташларны алам)

в) Фундамент салу.

- Хәзер өйнең нигезен салырга кирәк.

Дәреслектән №6 ны-язмача

 №2 не-телдән исәпләү (фундаментын куям)

г) Измә әзерләү. Кызыклы мәсьәләләр чишү. “Уйла, сана, бел” уены.

- Измә изәргә әзерләнәбез. (кирпеч өяр өчен)

 1) 5 таякның ничә очы бар? Ә 5 ярым таякның?

 2) Машина Балтачтан Арчага 1 сәгать бара, ә кайтканда 60 минут кайта. Аермасы нәрсәдә? Ни өчен шулай?

 3) Ташбака филдән акыллырак. Маймыл ташбакадан акыллырак. Кайсысы барыннан да акыллырак?

 4) 3 укучы бакчага алма җыярга киттеләр. Юлда 2 иптәшен очраттылар. Бакчага ничә бала килде?

Дәреслектәге рәсем буенча мәсьәләләр төзү.( №1)

* 6 рәттә 2 шәр кеше биергә чыга. Барысы ничә кеше бии?(6х2)
* 12 бала 2 шәрләп тезелсә, ничә пар булыр?(12:2)
* 12 бала 6 шарлап тезелсә, ничә рәт булыр?(12:6)
* Тирләтә измә изү.

**Тирләп эшләсәң – тәмләп ашарсың.**

- Измә әзер.

д) Кирпечләрне әзерләү.

- Кирпечләр нинди формада була әле? (турыпочмаклык)

- Яклары 7 һәм 5 см лы булган турыпочмаклык сызыгыз һәм якларының суммасын табыгыз.

е) Физминутка.

- Бераз көч җыеп алыйк әле. Киләчәктә өй тирәсен матурлар өчен **агачлар, куаклар, чәчәкләр** утыртасы булыр.

ж) Мисаллар чишү.

- Кирпечләрне сала башларбыз. Алар һәркайсыгызда бар. (баганалап мисаллар чишү)

Җавапларын чагыштыру, үз-үзеңне тикшерү.

**Үзеңне үзең мактама,**

**Сине кеше мактасын.** (кирпечләрне кую)

з) Мәсьәлә чишү. Түбә кую.

- Өйне төзеп, кирпечне өйдек. Иң авыр эш – түбәсе кирәк. Түбәдән су китмәсен өчен мәсьәләне дөрес чишәргә кирәк.

№3 – кыскача язу

 - анализлау

 - чишү

№4 – мөстәкыйль

**Киңәшле эш таркалмас.**

* Молодцы! Түбәле дә булдык. (түбә кую)

“Чылбыр”чишү – ишек кую.

- Ниһаять, төзеп бетердек!

4. Йомгаклау.

- Күп көч куйдык. Өй төзү авырмы?

- Нинди матур өйләрне күргәнегез бар?

- Балта осталарыннан авылда кемнәрне беләсез?

- Һәр кеше яңартып, матурлап тора. Сез дә киләчәктә һөнәр училищеләрендә укып агач эшенә өйрәнерсез.

- Уку дәресендә нинди шигырь балта остасы эше белән якынрак таныштырды? (Шәүкәт Галиев “Эш тәме”)

5. Билгеләр кую.

- Молодцы! Мондый тырыш булсагыз, барысына да өйрәнерсез, барысын да булдырырсыз! “Кирпеч”тәге эшләрегезгә билгене журналга, көндәлекләргә куярбыз.

6. Өй эше: 1.- №7-баганалап, мәсьәлә

 2.- №7 (1,2 багана)